C 80/16
FI
Euroopan unionin virallinen lehti
3.3.2023
bb) kannustaminen energian kysynnän vähentämiseen Tavoitetta kannustaa energian kysynnän vähentämiseen sovelletaan toimenpiteisiin, jotka kohdistuvat yritysten tuotantoprosesseihin ja niiden tarjoamiin palveluihin, ja se liittyy jäljempänä asiaa koskevassa kohdassa (Euroopan teollisen perustan lujittaminen) esitettyihin aiheisiin.
Esimerkkinä energiakustannusten yhdistämisestä rakenteellisiin toimenpiteisiin voidaan mainita tilapäinen taloudellinen korvaus tuotannon vähenemisestä sähkön kysynnän lyhytaikaisen vähenemisen seurauksena ja korvaukseen kytketty vaatimus tehdä investointeja, joilla on pitkäaikaisia vaikutuksia REPowerEU:n tavoitteiden saavuttamiseen (esimerkiksi yrityksen tuotannon kasvihuonekaasuintensiteetin vähentäminen (11) vuoden 2026 puoliväliin mennessä esimerkiksi siirtymällä uusiutuvaan energiaan tai energiansääs­ tötoimilla).
Energian kysynnän vähentämiseen tehtäviä investointeja voitaisiin myös täydentää uudistuksilla, joilla luodaan lainsäädännöllisiä kannustimia energiatehokkuuden pitkäkestoiseen parantamiseen.
Tällaisia uudistuksia voisivat olla — keskitetty palvelupiste, jossa tarjotaan neuvontaa ja apua (ei pelkästään tietoa) rakennusten peruskorjausmahdolli­ suuksiin, energiatehokkuustodistuksiin ja energiakatselmuksia koskeviin suosituksiin liittyen; — järjestelmät, joilla kannustetaan rakennusten energiasaneeraukseen tai b) kohdan 1 alakohdassa kuvattujen lämmitysratkaisujen asentamiseen.
c)
energian siirron ja jakelun sisäisten ja rajatylittävien pullonkaulojen poistaminen, sähkön varastoinnin tukeminen ja uusiutuvien energialähteiden integroinnin nopeuttaminen sekä päästöttömän liikenteen ja sen infrastruktuurin tukeminen, rautatiet mukaan luettuina.
Seuraavassa on esimerkkejä energian siirtoon, jakeluun ja varastointiin liittyvistä toimenpiteistä: — sähkön varastointilaitokset, joilla tuetaan erityisesti uusiutuvien luonnonvarojen käyttöönottoa ja/tai minimoidaan ylikuormitusta; — kansallisten sähkön jakelu- ja siirtoverkkojen kehittäminen erityisesti pullonkaulojen poistamiseksi ja uusiutuvien energialähteiden integroinnin edistämiseksi; — sähkön siirtoyhteyksien rakentaminen; — tariffien uudistaminen ja verkkojen yhteenliitettävyyttä koskevien hankkeiden helpottaminen; — sähköjärjestelmän joustavuutta lisäävät uudistukset; — jakelu- ja siirtoverkkojen päivittämisen ja uusiutuvan energian huutokauppojen aikataulujen asettaminen läpinäkyvästi.
Esimerkkejä päästöttömään liikenteeseen liittyvistä toimenpiteistä ovat investoinnit tai uudistukset, joilla pyritään — ottamaan käyttöön pakokaasupäästöttömiä ajoneuvoja, kuten täyssähköautoja ja vetykäyttöisiä polttokennoautoja sekä päästöttömiä vesi- ja ilma-aluksia; — hankkimaan uutta päästötöntä liikennekalustoa ja päivittämään nykyistä liikennekalustoa päästöttömäksi sekä luomaan infrastruktuuria pakokaasupäästöttömille ajoneuvoille ja vesi- ja ilma-aluksille; — ottamaan käyttöön päästötöntä rautateiden kuljetuskalustoa ja infrastruktuuria sekä päästöttömään kuljetuskalustoon liittyviä osajärjestelmiä; ottamaan käyttöön sähköajoneuvojen latauspisteitä, sähköverkko­ liittymän päivityksiä, vetytankkausasemia tai sähkötiejärjestelmiä; — toteuttamaan sääntelykehyksen uudistuksia, joilla edistetään pienten polttomoottoriajoneuvojen muuntamista sähköajoneuvoiksi nopeuttamalla jälkiasennuksen tyyppihyväksyntämenettelyä; tarjoamaan kannustimia jälkiasennusteollisuudelle ja kuluttajille (verokannustimet, edulliset lainat tai tuet alkuinvestoinneille); ja kehittämään tiedotuskampanjoita. — Investoinnit uusiutuvasta vedystä tuotettavien lentopolttoaineiden tuotantoon ja uudistukset, joilla tuotantoon kannustetaan.
d)
edellä olevien a), b), ba), bb) ja c) kohdan tavoitteiden tukeminen nopeuttamalla vihreää osaamista ja siihen liittyviä digitaalisia taitoja koskevaa työvoiman uudelleenkoulutusta sekä tukemalla vihreään siirtymään liittyvien keskeisten materiaalien ja teknologioiden arvoketjuja.
(11) EU:n päästökauppajärjestelmään kuuluvien laitosten tukemiseen sovelletaan ”ei merkittävää haittaa” -periaatetta koskevissa teknisissä ohjeissa ja neuvoston täytäntöönpanopäätösten liitteissä vahvistettuja kriteereitä.